kardosdrur/scandi-wiki huggingface dataset:
Høj sødgræs

 
Høj sødgræs (Glyceria maxima) er en op til 2 meter høj, flerårig græsart med en kraftig, opret vækst. Den er knyttet til rørsumpe med næringsrigt vand. Frøene smager sødt.

Beskrivelse 
Høj sødgræs er en flerårig græsart med en kraftig, opret vækst. Stænglerne har mange knæ, og de er runde i tværsnit, hårløse og hule. Bladene sidder spredtstillet, og de er overhængende, linjeformede og flade med bådformet spids og hel rand. Begge bladsider er lysegrønne. Høstfarven er gulbrun.

Blomstringen foregår i juli-august, hvor man finder blomsterne samlet i store, rigt forgrenede og endestillede toppe. Småaksene er 4-10 blomstrede med helrandede, let tilspidsede dækblade. Frøene er forholdsvis store og runde i tværsnit.

Rodsystemet består af vandret krybende jordstængler og et netværk af trævlede rødder.

Højde x bredde og årlig tilvækst: 2,00 x 1,00 m (200 x 100 cm/år), heri ikke medregnet skud fra underjordiske stængler.

Hjemsted 

Høj sødgræs har sin naturlige udbredelse i Lilleasien, Kaukasus, det vestlige Sibirien og det meste af Europa. I Danmark er den almindelig i det meste af landet, men mangler dog på Anholt. Arten er knyttet til lysåbne voksesteder med en næringsrig og våd eller oversvømmet jord.

Ved bredden af Bølling Sø findes arten i rørsump sammen med bl.a. blåtop, alm. fredløs, alm. rapgræs, alm. star, sumpstrå, sværtevæld, tagrør, bredbladet dunhammer, bukkeblad, duskfredløs, dyndpadderok, engforglemmigej, engrørhvene, enkelt pindsvineknop, gifttyde, grenet pindsvineknop, knæbøjet rævehale, kragefod, krybhvene, kærsvovlrod, kærmysse, liden siv, lysesiv, mannasødgræs, nedbøjet ranunkel, nikkende brøndsel, næbstar, rørgræs, smalbladet dunhammer, smalbladet kæruld, stiv star, søkogleaks, tiggerranunkel, tuekæruld og vandnavle

Arten er karakterplante for klassen Phragmitetea og plantesamfundet Glycerietum maximae [2].

Anvendelse 
Frøene smager sødt og kan formales til et velsmagende mel.

Fodnoter

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Sumpplanter
Vandplanter
Sødgræs
Morris Marina

Morris Marina var en baghjulstrukket, stor mellemklassebil bygget af Morris Motor Company fra 1971 til 1980.

Modellen afløste Morris Oxford og fandtes som 2- og 4-dørs sedan og som 5-dørs stationcar.

De fleste af motorerne var stødstangsmotorer med fire cylindre. Benzinmotorer på 1,3 og 1,8 liter med effekt fra 60 til 94 hk. Derudover fandtes der en dieselmotor på 1,5 liter med 40 hk og en benzinmotor på 1,7 liter med overliggende knastaksel og 78 hk. 

Modellen fik i 1980 et kraftigt facelift og blev samtidig omdøbt til Morris Ital.

Importør i Danmark var DOMI.

Se også 
For den ældre forhjulstrukne version se: BMC ADO16

Eksterne henvisninger 

Store mellemklassebiler
Baghjulstrukne biler
Biler introduceret i 1971
Biler fra 1970'erne
Biler fra 1980'erne
Marina
Stationcars
Piotrków Trybunalski Vandtårn

Piotrków Trybunalski Vandtårn er et polsk vandtårn beliggende på byen Piotrków Trybunalskis hovedgade nær togstationen.

Historie 
Tårnets opførelse blev afsluttet i 1927. Det er tegnet af arkitekt Władysław Horodecki. Byggeriet blev finansieret med et lån taget hos New York-virksomheden Ulen & Co., og det var en del af en større polsk investering for at modernisere infrastrukturen og forbedre forholdende inden for sundhedsområdet og det sanitære (herunder indgik også byerne Częstochowa, Lublin, Radom og Sosnowiec).

I midten af 2008 påbegyndtes en renovering af tårnets facade, hvormed ydervæggene er blevet restaureret og tårnet er blevet malet.

Arkitektur 
Bygningens grundplan er en cirkel og selve værket er i renæssancestil. Tårnet er inddelt i tre moduler, hvor det nederste er soklen, det midterste er cylindrisk med rektangulære vinduer arrangeret i en opadgående spiral. I den øverste del findes mange vinduer adskilt af pilastre og byens våbenskjold.

Eksterne henvisninger 
 
 
 

Vandtårne i Polen
Piotrków Trybunalski
Landsorganisationen Danske Fugleforeninger

Landsorganisationen Danske Fugleforeninger (LDF) en en organisation med det formål er at oprette, vedligeholde og udbygge kontakt og samarbejde mellem danske fugleforeninger.

Medlemsforeninger 
LDFs medlemsforeninger kategoriseres som enten lokalforeninger eller specialklubber og interessegrupper.

Lokalforeninger 
De lokale fugleforeninger består typisk af fugleholdere med interesse for vidt forskellige fuglearter, som har det til fælles, at de bor i samme lokalområde. De mest almindelige aktiviteter omfatter jævnlige medlemsmøder med foredrag, samt en årlig fugleudstilling. Fugleudstillingerne har især har til formål at vise fuglene frem, men udstillerne får samtidig fuglene bedømt af uddannede dommere.

LDF har omkring 40 lokale fugleforeninger tilsluttet (marts 2011).

Specialklubber og interessegrupper 
Specialklubberne og interessegrupperne består af fugleholdere, som har en bestemt fugleart eller fuglegruppe som interesse. Medlemmerne er som regel spredt over hele landet. Specialklubberne afholder typisk en årlig udstilling, hvor fuglene udstilles med det hovedformål af få dem bedømt af kvalificerede dommere.

LDF har følgende specialklubber og interessegrupper tilsluttet:
 Dansk Undulat Klub
 Dansk Kanarie Opdrætter Klub
 Jydsk-Fynsk Kanarie Klub
 Dansk Zebrafinkeklub
 Dansk Lori Klub
 Interessegruppen for Frugt- og Insektædere
 Landsforeningen Australske Parakitter
 Interessegruppen Pionus
 Interessegruppen for Afrikanske Langvingepapegøjer

Dansk Fuglehold 
LDF udgiver tidsskriftet Dansk Fuglehold, som udkommer 10 gange årligt.

Dommeruddannelse 
LDFs dommerudvalg varetager uddannelsen af dommere til bedømmelse af fugle på udstillinger, kåringsskuer m.v.

Landsudstillinger 
LDF har tidligere arrangeret landsudstillinger med deltagelse fra fugleforeninger fra hele landet, men dette er ikke en del af de nuværende aktiviteter.

Eksterne kilder og henvisninger 
 Landsorganisationen Danske Fugleforeninger – officiel hjemmeside
 Dansk Fuglehold

Kilder 

Foreninger fra Danmark
Hobbydyr
Chipotle

Chipotle er tørret, røget chili, ofte af typen jalapeño, som er meget brugt i mexikansk madlavning.

 
Krydderier
Hanni Toosbuy Kasprzak

Hanni Merete Toosbuy Kasprzak (født 21. juli 1957) er ejer af og bestyrelsesformand i fodtøjskoncernen Ecco, som hun overtog, da hendes far, Karl Toosbuy, døde i 2004. Hun har to børn; dressurrytteren Anna (født 1989) og André (født 1988) som også sidder i bestyrelsen  

Hanni Toosbuy Kasprzak er næstformand i Dressurens Venner og sad tidligere i Sydbanks bestyrelse.

I 2015 var Kasprzak nr. 690 på finansmagasinet Forbes' liste over dollarmilliardærer med en formue på $ 2,7 mia, som den laveste af i alt fem danskere.

Kilder 

Erhvervsfolk fra Danmark
Erhvervskvinder
Ecco Sko
Milliardærer fra Danmark
Zabol (provins)

Zabol er en af Afghanistans 34 provinser. Den er den eneste afghanske provins hvor Taliban har udnævnt et alternativt styre (i tiden efter den amerikanske invasion), som ikke er anerkendt af Kabul.

Zabol grænser mod nord til provinsen Oruzgan, til Kandahar mod vest og i syd, Ghazni og Paktika i øst. Det har en international grænse med Pakistan i syd. To femtedele af provinsen består af bjerge eller bjergagtigt terræn.

Distrikter 

Zabol efr inddelt i ni distrikter (woluswali):
 Arghandab
 Atghar
 Daychopan
 Mizan
 Qalat-i-Ghilzai
 Shahjoy
 Shamulzayi
 Shinkay
 Tarnak Wa Jaldak

Afghanistans provinser
Skelhøje Station

Skelhøje Station var en jernbanestation i Skelhøje syd for Viborg. Den blev indviet samtidig med Herning-Viborg banens åbning i 1906, og nedlagt i 1971. 

Stationen blev placeret på toppen af gletsjerporten (Skeldalen) ned til Hald Sø, og skulle betjene området ned til Dollerup Bakker. Der var på det tidspunkt ingen by, men de mange gravhøje i området tyder på tidligere beboelse. Stationsbygningen blev tegnet af Statsbanernes overarkitekt Heinrich Wenck. Byen Skelhøje opstod kort tid efter åbningen. 

I følge lov af 3. marts 1971 blev det besluttet at DSB skulle nedlægge en række strækninger. Heriblandt også Herning-Viborg banen. Person- og godstrafikken med tog ophørte fra Skelhøje Station den 23. maj 1971.

Stationsbygningen og de tilhørende faciliteter er i dag fjernet, og området er nu indrettet med legeplads og grønt areal. Der findes stadigvæk tydelige spor efter perronen, og der er bygget et legehus som en kopi af den tidligere stationsbygning.

Eksterne henvisninger 
 Skelhøje Landsbyplan fra efteråret 2008

Stationer på Herning-Viborg-banen
Nedlagte jernbanestationer i Danmark
Etableret i 1906
Ophørt i 1971
Heinrich Wenck
Bygninger, konstruktioner og anlæg i Viborg Kommune
Torben Christensen

Torben Christensen er navnet på flere personer:

 Torben Christensen (teolog) (1921-1983) – dansk teolog, dr.theol. og professor
 Torben Christensen (kunstner) (1950-2004) – dansk kunstner og professor
 Torben Christensen (fodboldspiller) (født 1963) – dansk fodboldspiller
Batman Returns

Batman Returns er en amerikansk superheltefilm fra 1992 instrueret af Tim Burton. Filmen er baseret på tegneseriehelten Batman, og er efterfølgeren til Burtons Batman fra 1989. I filmen medvirker Michael Keaton, Danny DeVito, og Michelle Pfeiffer.

Medvirkende
 Michael Keaton som Bruce Wayne / Batman: En millionær og playboy fra Gotham, som om natten beskytter byen, som superhelt.
 Danny DeVito som Oswald Cobblepot / Penguin: En psykopatisk pinvinglignedemand som prøver at være borgmester i Gotham City.
 Michelle Pfeiffer som Selina Kyle / Catwoman: Batmans kærliginteresse.
 Christopher Walken som Max Shreck
 Pat Hingle som Comissoner Gordon
 Michael Gough som Alfred Pennyworth

Referencer

Eksterne Henvisninger 
 

Batman-film
Fantasyfilm fra USA
Amerikanske film fra 1992
Film instrueret af Tim Burton
Film fra Warner Bros.
Julefilm fra USA
Engelsksprogede film
Carlos Romero

Carlos Romero (7. september 1927 - 28. juli 1999) er en tidligere uruguayansk fodboldspiller, der med Uruguays landshold vandt guld ved VM i 1950 i Brasilien. Han var dog ikke på banen i turneringen. I alt nåede han at spille elleve kampe og score fire mål for landsholdet.

Romero spillede på klubplan for Danubio FC i hjemlandet.

Referencer 

Fodboldspillere fra Uruguay
Verdensmestre i fodbold
Eusebio Tejera

Eusebio Ramón Tejera (6. januar 1922 – 9. november 2002) var en uruguayansk fodboldspiller, der med Uruguays landshold vandt guld ved VM i 1950 i Brasilien. Han spillede i alt 31 landskampe. Han deltog også ved VM i 1954 i Schweiz.

Pérez spillede på klubplan for Nacional i hjemlandet, hvor han var med til at vinde tre uruguayanske mesterskaber.

Referencer 

Fodboldspillere fra Uruguay
Verdensmestre i fodbold
Fodboldspillere fra Club Nacional de Football
Héctor Vilches

Héctor Vilches (14. februar 1926 - 23. september 1998) var en uruguayansk fodboldspiller, der med Uruguays landshold vandt guld ved VM i 1950 i Brasilien. Han var dog ikke på banen i turneringen. I alt nåede han at spille ti kampe for landsholdet, der faldt mellem 1950 og 1952.

Vilches spillede på klubplan for CA Cerro i hjemlandet.

Referencer 

Fodboldspillere fra Uruguay
Verdensmestre i fodbold
Władysław Horodecki

Leszek Władysław Dezidery Horodecki (; ) (født 4. juni 1863 i Sholudky, Gubernija Podolien, død 3. januar 1930 i Teheran, Iran) var en arkitekt og storvildtjæger bedst kendt for sine Art Nouveau-bygninger, især Hus med Kimærer, St. Nicholas Romersk Katolske Katedral i Kijev, Karaite Kenesa i Kijev, Det Nationale Kunstmuseum i Ukraine og mange andre i Ukraines hovedstad, Kijev.

Horodecki blev født i en adelig polsk szlachtafamilie i Podolien-regionen (nu Nemyrivskyi rajon, Vinnytsia oblast, Ukraine). Han blev uddannet fra Det russiske kunstakademi i Sankt Petersborg i 1890 og flyttede derfra til Kijev, hvor han boede i næsten 30 år. I 1920 emigrerede han til Warszawa, og i 1928 flyttede han til Teheran, hvor han døde og blev begravet i 1930. Hans gravskrift er ydmygt indskrevet på polsk med kun benævnelsen professor architektury, som kan oversættes til "Professor for arkitektur".

En af Kijevs gader, designet af Horodecki, (mellem Majdan Nezalezjnosti og Hus med Kimærer) blev navngivet efter ham i 1996. Historisk havde gaden navnet Mykolaivska, og i sovjettiden kendtes den som Karl Marx Gade.

Referencer

Eksterne henvisninger 

  Essay om Horodecki
  Biografi

Arkitekter fra Polen
Jægere
Jeg Vil Altid (Elske Dig For Evigt)

Jeg Vil Altid (Elske Dig For Evigt) er en single fra den danske rapper Jokeren, der blev udgivet 4. marts 2011. Sangen blev lavet til TV2-programmet Toppen af Poppen, som en ny udgave af Lars H.U.G.s nummer Elsker Dig For Evigt og senere udgivet som single.

Hitliste

Referencer

Eksterne Links 
Lyrikken til Jeg Vil Altid (Elske Dig For Evigt)

Singler fra 2011
Nummer-et hits i Danmark
Södervärns Vandtårn

Södervärns Vandtårn () er et gammelt vandtårn i det centrale Malmø, beliggende i delområdet Möllevången i bydelen Södra Innerstaden. Tårnet stod færdigopført i 1916 og indgår stadig aktivt i Malmøs vandforsyning. Daværende stadsarkitekt Salomon Sörensen har tegnet Södervärns Vandtårn, som på den tid ansås for et af Malmøs arkitektoniske mesterværker med sin muskuløse udformning.

Södervärns Vandtårn er 54 meter højt og er en af Skånes højeste vandtårne. Kapaciteten er to millioner liter vand, og vandtårnet opførtes eftersom de ældre vandtårne i Kirseberg og i Pildammsparken ikke var tilstrækkelige.

Kilder 

Vandtårne i Sverige
Bygninger, konstruktioner og anlæg i Malmø
Hertugdømmet Krnov

Hertugdømmet Krnov, også kendt under sit tyske navn hertugdømmet Jägerndorf, var et af mange schlesiske hertugdømmer beliggende i nutidens Tjekkiet. 

Det blev etableret med hovedbyen Krnov i 1377, hvor det blev udskilt fra hertugdømmet Racibórz, et bøhmisk len siden 1326, som sammen med hertugdømmet Opava blev regeret af det tjekkiske Přemyslid-slægt. Da hertug Nikolas af Opava døde i 1365, delte hans sønner arveriget, og i 1375 blev den ældste, Jan 1., hertug af Racibórz og Krnov. Hans efterfølger, Jan 2., solgte Krnov til Piast-hertugen Władysław af Opole i 1385, men fik det tilbage i 1392. Přemysliderne mistede til sidst Krnov til Matthias Corvinus, der på det tidspunkt var mod-konge af Bøhmen (Vladislav 2. af Bøhmen var den officielle konge). Efter at Vladislav endegyldigt satte sig på den bøhmiske trone, var han ikke interesseret i at give Krnov tilbage, så han gav han hertugdømmet til en af sine støtter, Johann af Schellberg, som len.

I 1523 overtog markgreve Georg af Brandenburg-Ansbach Krnov og senere, i 1532, også Racibórz. Den stadigt stærkere Hohenzollern-indflydelse i Schlesien bekymrede Ferdinand 1., som var blevet konge af Bøhmen i 1526. På trods af dette formåede Hohenzollern-slægten at holde fast i Krnov, indtil efter slaget ved det Hvide Bjerg i 1620. På det tidspunkt konfiskerede den tysk-romerske kejser Ferdinand 2. Hohenzollern-slægtens bøhmiske besiddelser. Ferdinands støtte, Karl 1. af Liechtenstein, der havde været hertug af Opava siden 1613, fik som belønning Krnov, og det blev slået sammen med Opava i 1623, hvorpå Krnov ophørte med at eksistere.

Eksterne henvisninger 
 "Jägerndorf" (Nordisk Familjebok, Uggleupplagan, bind 13, 1910, sp. 361) 

Etableret i 1377
Ophørt i 1623
Forhenværende hertugdømmer
Schlesiske hertugdømmer
Lou Ann Barton

Lou Ann Barton er en bluessanger fra USA.

Diskografi 
 1979 Austin Festival med Stevie Ray Vaughan
 1982 Old Enough (Asylum Records)
 1986 Forbidden Tones (Spindletop Records)
 1989 Read My Lips (Antone's Records)
 1990 Dreams Come True (Antone's) (med Marcia Ball og Angela Strehli)
 1998 Sugar Coated Love med Stevie Ray Vaughan og andres (M.I.L. Multimedia)
 2001 Thunderbroad (Blues Factory)
 2002 Someday (Catfish)
 2007 On The Jimmy Reed Highway med Omar Kent Dykes og Jimmie Vaughan
 2010 Jimmie Vaughan Plays Blues, Ballads, & Favorites med Jimmie Vaughan
 2011 Jimmie Vaughan Plays More Blues, Ballads & Favorites med Jimmie Vaughan

Personer fra Texas
Sangere fra USA
Johnny Burnette

John Joseph "Johnny" Burnette (25. marts 1934 – 14. august 1964) var en amerikansk rockabilly-sanger og guitarist.

Diskografi 
 Johnny burnette (1959)

Guitarister fra USA
Personer fra Memphis
The Blasters

The Blasters er et Rock'n'Roll/Rockabilly/Blues-band fra USA.

Diskografi 
 American music (1980)
 The blasters (1981)
 Hard line (1984)
 Trouble bound (live 2002) (2002)

Musikgrupper fra USA
Holger Kyster

Holger Godtfred Kyster (født 7. juni 1872 i Kolding, død 12. maj 1944) var en dansk guld- og sølvsmed og museumsmand, bror til Anker Kyster.

Han var søn af skomager Andreas Elias Kyster (tog efter 2. Slesvigske Krig navneforandring fra Küster, 1835-1917, gift 2. gang 1876 med Margrethe Jensen, 1841-1907) og Bodil Marie Hirth (1838-1874). 

Holger Kyster blev uddannet guld- og sølvsmed hos Rasmus Jensen i Horsens – provinsens største værksted – og A. Dragsted i København og var udlært 1891. Efter et længere udlandsophold, som gik til Tyskland og Schweiz, aftjente han sin værnepligt i 1896 og rejste atter ud, denne gang til i efteråret 1896 til Kristiania, hvor han var om vinteren, om sommeren til Bergen og igen i vinteren i Kristiania. 1898 etablerede han sit eget værksted i Adelgade 8 i fødebyen Kolding. Ligesom broderen etablerede Kyster bånd til nogle af samtidens førende skønvirkekunstnere og designere, ikke mindst multikunstneren Thorvald Bindesbøll (fra 1904, kontakten formidlet via broderen), malerne Svend Hammershøi (fra 1906) og Joakim Skovgaard samt billedhuggeren Kai Nielsen. Kyster modtog guldmedalje på den Verdensudstillingen i Paris 1925. 
   
Han kom til at spille en stor rolle for sin fødeby som formand for Museet på Koldinghus (oprettet 1890) i årene 1929 til sin død og som daglig leder af museet fra 1934. Derudover testamenterede sin store samling af kunst og sølvtøj til museet, hvor den i dag udgør den centrale del af museets samlinger af sølv og kunst fra første fjerdedel af 1900-tallet.

Holger Kyster blev 1907 gift med Emma Katrine Lindemann (1878-1940). Parret fik ingen børn, men havde til gengæld tid til mangfoldige interesser: Han sølvsmedekunst, keramik, malerkunst og græske og romerske antikviteter; hun håndarbejde, især kniplinger. Emma Kysters omfattende samling af gamle kniplinger blev også doneret til Museet på Koldinghus.

Der findes en buste af Kyster fra 1943 udført af Henning Seidelin.

Holger Kyster døde i 1944, og værkstedet overgik til Jørgen Krogh, der havde været først lærling og derefter svend hos Kyster siden 1918. Efter Kroghs død 1960 lukkede værkstedet, mens selve butikken førtes videre af enken Erna Krogh helt til 1973.

Kilder 
 Om Kyster på Museet på Koldinghus 
 Opslag i Kolding Leksikon

Guldsmede fra Danmark
Sølvsmede fra Danmark
Personer i Kraks Blå Bog (afdøde)
Personer fra Kolding
Museumsfolk fra Danmark
Filantroper fra Danmark
Kunstsamlere fra Danmark
A. Dragsted

A. Dragsted A/S er et dansk guldsmedefirma, kgl. hofjuvelerer og hofguldsmed, grundlagt den 30. november 1854 af Arent Dragsted (1821-1898) og omdannet til aktieselskab i 1927.

Den 1. november 1923 udskiltes firmaet A. Dragsted's værksted (fabrikken) under firmanavnet E. Dragsted med Einar Dragsted (1887-1967) som eneindehaver; dennes søn, Finn Dragsted (1913-?), optoges i 1938 som medindehaver af firmaet. Firmaets hovedbranche er sølvvarer; fra 1922-26 var tinvarer en væsentlig del af produktionen, og fra 1935 fremstilledes tillige kunstindustrielle bronzevarer.

Forretningen ligger i dag i Store Kongensgade 20. Den lå tidligere i Bredgade 17-19 med sølvsmedje på Australiensvej 6, mens E. Dragsted lå på Prags Boulevard 63.

Efter grundlæggerens død blev firmaet overtaget af Alfred Dragsted (1856-1918), Frantz Dragsted (1852-1916) og Aage Dragsted (1886-1942) efterfulgt af Arent Dragsted (1911-1994) og Ove Dragsted (1913-1999).

Kilder 
 Danmarks ældste forretninger 1100-1911, Kraks Forlag 1950

Eksterne henvisninger 
 A. Dragsteds hjemmeside 

Virksomheder i København
Frederiksstaden
Danske virksomheder etableret i 1854
Designvirksomheder i Danmark
Leverandører til Det Kongelige Danske Hof
Urup (flertydig)

Urup kan henvise til flere steder.

Afghanistan 
 Urup (Afghanistan)

Danmark 
 Urup – et ejerlav og en herregård i Østbirk Sogn, Horsens Kommune
 Urup (Borup Sogn) – en bebyggelse og et ejerlav i Borup Sogn, Køge Kommune
 Urup (Grindsted Sogn) – en bebyggelse og et ejerlav i Grindsted Sogn, Billund Kommune
 Urup (Rynkeby Sogn) – en bebyggelse og et ejerlav i Rynkeby Sogn, Kerteminde Kommune

Rusland 
 Urup (ø) – en af Kurilerne
 Urup (flod) – er en flod i republikken Karatsjajevo-Tsjerkessien i Kaukasus i det sydvestlige Rusland
Robert Gordon

Robert Gordon (født 29. marts 1947, død 18. oktober 2022) var en amerikansk rockabilly-musiker. Han startede som soloartist i 1976. Vazelina Bilopphøggers blev dannet på baggrund af albummet Rock Billy Boogie som blev udgivet samme år som bandet blev startet, i 1979.

Han spillede bl.a. i bandet Tuff Darts.

Diskografi 
 Robert Gordon with Link Wray (1977)
 Too fast to live too young to die (1977)
 Fresh fish special (1978)
 Rock billy boogie (1978)
 Bad boy (1979)
 Are you gonna be the one (1980)
 Live at the lone star (1989)
 Greetings from New York City (1991)
 All for the love of rock 'n' roll (1994)
 Satisfied mind (2004)
 Robert Gordon (2005)
 Rockin' the paradiso (2006)

Eksterne henvisninger 

 

Sangere fra USA
Personer fra Maryland
Stray Cats

Stray Cats er en Rockabilly-trio fra USA.

Diskografi 
Stray Cats (1981)
 Gonna Ball (1982)
 Rant n' Rave with the Stray Cats (1983)
Rock Therapy (1986)
 Blast Off! (1989)
Let's Go Faster! (1990)
 Choo Choo Hot Fish (1992)
 Original Cool (1993)

Live Albums

Something Else (1995)
Rumble in Brixton (2004)

Compilations

 Built For Speed (1982)
 The Best of Stray Cats - Back To The Alley (1990)
 The Very Best Of (2003)
 Best of Stray Cats (2005)
 Alley Cat Rumble (2006)

Musikgrupper fra USA
Tolv vrede mænd

Tolv vrede mænd (originaltitel: 12 Angry Men) er en amerikansk film fra 1957 instrueret af Sidney Lumet. og med Henry Fonda i hovedrollen.

Eksterne henvisninger 
 

Film instrueret af Richard Fleischer
Amerikanske film fra 1957
Dramafilm fra USA
Ricky Nelson

Eric Hilliard Nelson, bedre kendt som Rick Nelson (8. maj 1940 – 31. december 1985) var en amerikansk pop/country/rock'n'roll sanger og guitarist. Døde i en flyulykke i 1985 i Texas.

Diskografi 
 Rick nelson (1957)
 Ricky nelson (1957)
 Bright lights and country music (1966)
 Another side of rick (1967)
 Country fever (1967)
 Hello mary lou (1968)
 1969-1976 (1969)
 Perspective (1969)
 Rick nelson in concert (1970)
 Rudy the fifth (1971)
 Garden party (1972)
 Memphis sessions (1978)
 Live at the aladdin (1979)
 Playing to win (1980)
 Rick nelson – in concert – from chicago to l.A. (1983)
 Live 1983-1985 (1983)
 Playing to win(plus 6 bonus tracks) (2001)

Eksterne henvisninger 

 

Guitarister fra USA
Personer fra New Jersey
Filmskuespillere fra USA
Børneskuespillere fra USA
Tv-skuespillere fra USA
Singer-songwritere fra USA
Peregrino Anselmo

Juan Peregrino Anselmo (30. april 1902 – 27. oktober 1975) var en uruguayansk fodboldspiller og -træner, der med Uruguays landshold vandt guld ved VM i 1930 på hjemmebane. Han spillede i alt otte landskampe og scorede tre mål, og var også med til at vinde guld ved OL i 1928 i Amsterdam.

Anselmo spillede på klubplan for CA Peñarol i hjemlandet, hvor han også var træner efter at have indstillet sin aktive karriere.

Referencer 

Fodboldspillere fra Uruguay
Fodboldspillere fra Club Atlético Peñarol
Personer fra Montevideo
Fodboldtrænere fra Uruguay
Verdensmestre i fodbold